পিসিবির কাছে ৪-৬ কোটি রুপি পাওনা ইউনিসের
পাকিস্তান ক্রিকেট বোর্ডের (পিসিবি) কাছে বড় অঙ্কের পাওনা দাবি করলেন সাবেক ক্রিকেটার ও অধিনায়ক ইউনিস খান। তবে তিনি জানিয়েছেন, টাকা পাওয়ার বিষয়টি কখনই ইস্যু ছিল না তার কাছে’। বরং পিসিবির সঙ্গে যুক্ত থেকে দেশের ক্রিকেটের উন্নতিতে কাজ করার ইচ্ছা প্রকাশ করেছেন এ কিংবদন্তি।







ইউনিস বলেন, অর্থের কথা বলতে গেলে আমি পিসিবির কাছে ৪ থেকে ৬ কোটি রুপি পাই। কিন্তু বোর্ডের কাছে আমি কখনই টাকা চাইনি। টাকা কখনও ইস্যু ছিল না।




তিনি বলেন, আপনি কী পাবেন, তা আল্লাহই নির্ধারণ করে দেন। তাই কখনও টাকার পেছনে দৌড়ানো ঠিক নয়। আমি কখনও টাকার পেছনে ছুটিনি।
এর পরই পিসিবির সঙ্গে কাজ করার ইচ্ছার কথা জানিয়েছেন ইউনিস। তিনি বলেন, আমি সবসময় বোর্ডের সঙ্গে কাজ করতে চেয়েছি। অনেক খেলোয়াড় অবসর নেয়ার পর বসে আছেন। তন্মধ্যে আমি একজন। মুষ্টিমেয় ক্রিকেটার এ পরিস্থিতির মধ্য দিয়ে যায়।  আমি এখনও পাকিস্তান ও পিসিবিকে ১৭-১৮ বছর সেবা দিতে পারব।
পাকিস্তানের হয়ে বর্ণিল ক্যারিয়ারে ১১৮ টেস্টে ১০,০৯৯ রান করেছেন ইউনিস। একমাত্র টেস্ট ক্রিকেটার হিসেবে ১১টি টেস্ট আয়োজক দেশে পেয়েছেন সেঞ্চুরি। তার ঝুলিতে রয়েছে ৩৪টি তিন অঙ্ক ছোঁয়া ইনিংস।
২৬৫ ওয়ানডে খেলে ৭ সেঞ্চুরি ও ৪৮ হাফসেঞ্চুরিতে ৭২৪৯ রান সংগ্রহ করেছেন এ ডানহাতি ব্যাটসম্যান। আর ২৫ টি-টোয়েন্টিতে ২ ফিফটিতে তুলেছেন ৪৪২ রান। ৪৪ বছর বয়সী ক্রিকেটারের নেতৃত্বেই ক্রিকেটের সংক্ষিপ্ত সংস্করণে বিশ্বকাপ জেতে পাকিস্তান।
তথ্যসূত্র: পাকপ্যাশন।

পাকিস্তান ক্রিকেট বোর্ডের (পিসিবি) কাছে বড় অঙ্কের পাওনা দাবি করলেন সাবেক ক্রিকেটার ও অধিনায়ক ইউনিস খান। তবে তিনি জানিয়েছেন, টাকা পাওয়ার বিষয়টি কখনই ইস্যু ছিল না তার কাছে’। বরং পিসিবির সঙ্গে যুক্ত থেকে দেশের ক্রিকেটের উন্নতিতে কাজ করার ইচ্ছা প্রকাশ করেছেন এ কিংবদন্তি।